**Սուրբ Ներսես հայկական ճեմարանը**<ref">«Organizations». *The Armenian Church* (ամերիկյան անգլերեն). Վերցված է 2023 թ․ հունվարի 16-ին.</ref> Հայ առաքելական եկեղեցու ամերիկյան մասնաճյուղի՝ Ամերիկայի հայկական եկեղեցու հովանու ներքո գործող ճեմարան է, որը 2015 թվականից գործում է Նյու Յորք նահանգի Արմոնք քաղաքում։ Դա միակ հայկական աստվածաբանական ճեմարանն է արևմտյան կիսագնդում։ Հիմնադրվել էՏիրան արքեպիսկոպոս Ներսոյանի մտահղացմամբ ու նախաձեռնությամբ, ով ծառայել է նաև որպես առաջին դեկան։ Նա զգաց, որ Ամերիկայի հայկական եկեղեցու այն ժամանակվա 19 քահանաները սակավաթվության պատճառով ի զորու չեն պատշաճ կերպով սպասարկելու ավելի քան 30 ծխերին և առաջինը լինելով՝ 1947 թվականին առաջարկեց Ամերիկայում ճեմարան ստեղծել Ճեմարանը կրում է Սուրբ Ներսես IV Շնորհալու անունը, ով Ամենայն Հայոց Կաթողիկոսին էր 1166-1173 թվականներին։

Այն հիմնադրվել է 1961 թվականին Իլինոյս նահանգի Էվանսթոն քաղաքում։ Առաջին հայկական ճեմարանն էր Միացյալ Նահանգներում և սկզբնական շրջանում կապված էր Չիկագոյի արվարձանում գտնվող Seabury-Western աստվածաբանական ճեմարանի հետ։ 1967 թվականին ճեմարանը տեղափոխվել է Նյու Յորք՝ թեմի աշխարհագրական կենտրոնին ավելի մոտեցնելու և Արևելքի այլ եկեղեցիների հետ ավելի սերտ կապեր հաստատելու նպատակադրումով։ Այս շրջանից սկսած՝ ճեմարանը առավել սերտացրեց կապերը Սուրբ Վլադիմիրի ուղղափառ աստվածաբանական ճեմարանի հետ, ինչին նպաստեց նաև Գարեգին Բ Ամենայն Հայոց Կաթողիկոսի այցելությունը այդ երկու կրթօջախներ։ 1978 թվականին ճեմարանը գնեց իր սեփական շենքը Նյու Ռոշելում։

Ճեմարանի 40-ամյակը նշելու համար տեղի ունեցավ սիմպոզիում հայկական և մերձարևելյան քրիստոնեական պաշտամունքային ավանդույթների վերաբերյալ, և կարդացված զեկուցումները հետագայում ամփոփվեցին ու լույս ընծայվեցին գրքի տեսքով։

2012 թվականին Արմոնքի ճեմարանի համար պլանավորվեց և կառուցվեց նոր կամպուս, որը բացվեց 2015 թվականին և պաշտոնապես օծվեց հաջորդ տարում։

Ճեմարանը կարող է շնորհել մագիստրոսական երկու աստիճան՝ աստվածաբանության մագիստրոսի աստիճան՝ Սուրբ Վլադիմիր ճեմարանի հետ համատեղ և արվեստների մագիստրոսի աստիճան՝ հայ քրիստոնեական ուսումնասիրությունների բնագավառում։ Այս կրթօջախը նաև պարբերաբար փոխանակման ծրագրեր է իրականացնում Երուսաղեմի Հայոց պատրիարքարանի Սբ. Թարգմանչաց դպրոցի հետ.

Ճեմարանը 1996 թվականից սկսյալ՝ հրատարակում է *«Սուրբ Ներսես. աստվածաբանական մեկնություն»* հայագիտական հանդեսը, որը հայ քրիստոնեության ուսումնասիրությանը նվիրված միակ անգլալեզու ակադեմիական ամսագիրն է։

Ծանոթագրություններ
------------------

1. ↑  «St. Nersess Armenian Seminary». *The Krikor and Clara Zohrab Information Center* (անգլերեն). Վերցված է 2023 թ․ հունվարի 13-ին.
2. ↑  *Vision of Grace: The Legacy and Future of St. Nersess Seminary* (անգլերեն), Վերցված է 2023-02-06-ին
3. ↑  «St. Nerses Shnorhali – General Epistle». *Armenian Prelacy* (ամերիկյան անգլերեն). 2021 թ․ դեկտեմբերի 6. Վերցված է 2023 թ․ հունվարի 16-ին.
4. ↑  «St. Nersess Seminary». *St. Sarkis Armenian Orthodox Church* (անգլերեն). Արխիվացված է օրիգինալից 2023 թ․ հունվարի 13-ին. Վերցված է 2023 թ․ հունվարի 13-ին.
5. ↑  «Our History» (ամերիկյան անգլերեն). St Nersess Armenian Seminary. Վերցված է 2023 թ․ հունվարի 13-ին.
6. ↑  «St. Vladimir's, St. Nersess Seminaries celebrate 50 years of collaboration» (անգլերեն). St Vladimir's Orthodox Theological Seminary. Վերցված է 2023 թ․ հունվարի 16-ին.
7. ↑  «Armenian Patriarch Welcomes Deans of St. Vladimir's and St. Nersess Seminaries». *Orthodoxy in America* (ամերիկյան անգլերեն). Վերցված է 2023 թ․ հունվարի 16-ին.
8. ↑  «Worship Traditions in Armenia And the Neighboring Christian East: An I». *Holy Cross Bookstore* (անգլերեն). Վերցված է 2023 թ․ փետրվարի 19-ին.
9. ↑  «St. Nersess Armenian Seminary» (ամերիկյան անգլերեն). JMC. Վերցված է 2023 թ․ հունվարի 13-ին.
10. ↑
11. ↑  «Organizations». *The Armenian Church* (ամերիկյան անգլերեն). Վերցված է 2023 թ․ հունվարի 16-ին."Organizations". *The Armenian Church*. Retrieved 2023-01-16.
12. ↑  Avakian, Florence (2017 թ․ սեպտեմբերի 6). «Four Exceptional Students from Sts. Tarkmanchatz Join St. Nersess Summer Conferences». *The Armenian Weekly* (ամերիկյան անգլերեն). Վերցված է 2023 թ․ հունվարի 16-ին.
13. ↑  Avakian, Florence (2016 թ․ սեպտեմբերի 15). «Four Students from Jerusalem's Sts. Tarkmanchatz School Visit St. Nersess Seminary». *The Armenian Weekly* (ամերիկյան անգլերեն). Վերցված է 2023 թ․ հունվարի 16-ին.
14. 1 2  «St. Nersess Theological Review». *Catholic University of America Press* (ամերիկյան անգլերեն). Վերցված է 2023 թ․ հունվարի 13-ին.